Jazykoveda

Jazykoveda alebo lingvistika je veda skúmajúca (spravidla prirodzený) jazyk. Skúma ho z hľadiska jeho jednotiek, stavby, funkcií a vývinu.

Pojem lingvistika (franc. linguistique, z lat. lingua = jazyk) zaviedol švajčiarsky jazykovedec a štrukturalista Ferdinand de Saussure na odlíšenie od dovtedajšej filológie (pozri dole) majúcej trocha iné zameranie. 

 Články a skupiny článkov k jazykovede vo Wikipédii 
Pozri::Kategória:Jazykoveda

 Členenia 
 Jednoduché členenie 
 všeobecná jazykoveda: zaoberá sa princípmi budovania jazyka
 jazykoveda jednotlivých jazykov a skupín jazykov (napr. slovakistika a slavistika)
 textová jazykoveda: skúma stavbu textu
 sémantika
 disciplíny uplatňujúce poznatky iných vedných odborov:
 etnolingvistika a jazykový zemepis
 matematická lingvistika
 neurolingvistika
 psycholingvistika
 sociolingvistika – skúma vzťah spoločnosti a jazyka.
 lingvokulrológia
 etnopsychongvistika
 politická lingvistika (ako jedna z novších)
 a iné

 Podrobné členenie 
 Všeobecná lingvistika

 Synchrónna lingvistika (Opisná lingvistika): skúma jazyk ako systém fungujúci v istom časovom priereze (synchrónia). Osamostatnila sa po vystúpení F. de Saussura. Delí sa na:
 fonetika
 fonológia (vrátane fonotaktiky)
 ortoepia - súhrn pravidiel spisovnej výslovnosti.
 ortografia - súhrn pravidiel správneho pravopisu. 
 gramatika:
 morfológia alebo tvaroslovie skúma  gramatické tvary slov, ich zmeny.
 syntax
 lexikológia - náuka o slovnej zásobe, jej vývine, význame, rozdelení, dynamike. (vrátane frazeológie): pozri aj Slovná zásoba
 sémantika
 štylistika - skúma funkčné využívanie jazykových a mimojazykových výrazových prostriedkov v konkrétnych prejavoch.

 Diachrónna lingvistika: skúma jazyky v historickom vývine (diachrónia):
 Historicko-porovnávajúca jazykoveda
 Dejiny jednotlivých jazykov
 Etymológia

 Aplikovaná lingvistika:
 experimentálna fonetika
 teória prekladu
 teória vyučovania cudzích jazykov
 lexikografia
 klinická lingvistika
 interlingvistika:skúmanie aspektov medzinárodnej jazykovej komunikácie
 niekedy aj: sociolingvistika, psycholingvistika, štylistika

 Špeciálne disciplíny:
 typológia a kontrastívna lingvistika
 kontrastívna a konfrontačná lingvistika
 sociolingvistika, antropologická lingvistika, lingvistika antropológie
 etnolingvistika a jazykový zemepis (geolingvistika)
 dialektológia a areálna lingvistika

 Interdisciplinárny výskum jazykov:
 filozofia jazyka resp. psycholingvistika
 neurolingvistika
 inžinierska lingvistika

 Moderné členenie 
 Kontextuálna lingvistika je „štúdium toho, ako jazyk zapadá do okolitého sveta“; zahŕňa filozofiu jazyka resp. psycholingvistiku, neurolingvistiku, sociolingvistiku, antropologickú lingvistiku, lingvistiku antropológie, klinickú lingvistiku, vývinovú lingvistiku, kognitívne vedy, rétoriku a pod.
 Nezávislá lingvistika je štúdium čisto len jazyka ako takého bez vonkajších faktorov, čiže ostatné jazykovedné odbory

 Členenie z hľadiska metód 
 kvalitatívna lingvistika (systémová l., štruktúrna l.): používa tzv. systémový prístup
 algebrická lingvistika: transformačná gramatika, pozri napr. Noam Chomsky
 kvantitatívna lingvistika (štatistická lingvistika): časť matematickej lingvistiky

 Niektoré združujúce pomenovania 
Matematická lingvistika je súhrnný názov pre kvantitatívnu, algebrickú a príp. aj strojovú (komputačnú) lingvistiku.

Semiotika zahŕňa syntax, sématiku a pragmatiku.

Filológia má aspoň štyri definície:
 (nevedecká) vedná disciplína zaoberajúca sa všeobecne jazykom a jeho produktami; zahŕňa jazykovedu a náuku o literatúre
 (vedecká širšia) vedný odbor skúmajúci texty istého jazyka (z hľadiska jazyka, literárnych vlastností a kultúrnohistorického obsahu)
 (vedecká užšia) jazykovedná disciplína, ktorá skúma jazykové prejavy (príp. aj jazykové systémy), ale na ich interpretáciu využíva poznatky a postupy literárnej vedy, histórie, filozofie, etnografie a archeológie
 (nepresná) = jazykoveda

Pojem teoretická jazykoveda sa v zásade používa ako opak aplikovanej jazykovedy, niekedy však ako synonymum len pre synchrónnu jazykovedu, alebo len pre všeobecnú jazykovedu.

 Iné projekty 


 Literatúra 
 Mistrík, J.: Štylistika. Bratislava: SPN 1997.
 Bujalka, A – Dubníček, J.: Slovenský jazyk II. Morfológia. Bratislava: UK 2002.                 
 Dolník,J.: Lexikológia. Bratislava: UK 2003.
 Pravidlá slovenského pravopisu. Bratislava: Veda 2000.
 Kráľ,A.: Pravidlá slovenskej výslovnosti. Bratislava: SPN 1997. 

 Externé odkazy 
JÚĽŠ SAV: Slovenskí jazykovedci